Document ID: 32005D0914

PADOMES LĒMUMS
(2005. gada 21. novembris)
par tāda protokola slēgšanu, ar kuru groza Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, par tarifu kvotām, importējot Kopienā Bijušās Dienvidslāvijas Maķedonijas Republikas izcelsmes cukuru un cukura produktus
(2005/914/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
ņemot vērā Komisijas priekšlikumu,
tā kā:
(1)
2005. gada 28. februārī Padome pilnvaroja Komisiju uzsākt sarunas ar Bijušo Dienvidslāvijas Maķedonijas Republiku, lai grozītu preferenču režīmu attiecībā uz importa noteikumiem cukuram un cukura produktiem, kuru izcelsme ir Bijušajā Dienvidslāvijas Maķedonijas Republikā, kurus importē Kopienā atbilstīgi Stabilizācijas un asociācijas nolīgumam (turpmāk “SAN”) starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses (1).
(2)
Sarunas ir veiksmīgi pabeigtas, un Kopienai būtu jāslēdz protokols, ar kuru groza SAN.
(3)
Komisijai būtu jāparedz šā protokola īstenošanai nepieciešamie pasākumi saskaņā ar to pašu kārtību, kas paredzēta attiecībā uz Padomes Regulas (EK) Nr. 1260/2001 (2001. gada 19. jūnijs) par cukura tirgu kopīgo organizāciju (2) īstenošanu,
IR NOLĒMUSI ŠĀDI.
1. pants
Ar šo Eiropas Kopienas vārdā apstiprina protokolu, ar kuru groza Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, par tarifa kvotām, importējot Kopienā Bijušās Dienvidslāvijas Maķedonijas Republikas izcelsmes cukuru un cukura produktus.
Protokola teksts ir pievienots šim lēmumam.
2. pants
Padomes priekšsēdētājs ar šo ir pilnvarots iecelt personu(-as), kas ir pilnvarota(-as) parakstīt protokolu, lai tas kļūtu saistošs Kopienai.
3. pants
Komisija pieņem sīki izstrādātus noteikumus šā protokola īstenošanai atbilstīgi kārtībai, kas izklāstīta Regulas (EK) Nr. 1260/2001 42. pantā.
Briselē, 2005. gada 21. novembrī

Labels: 17
5
3
18
15